
SKOLOTĀJA LAPA

Labdien, cienījamo skolotāj!

Diagnosticējošais darbs latviešu valodā un matemātikā 1.klasei. 

Darbs veicams divās dienās.

DARBA VADĪŠANA

1.diena – latviešu valoda.

Darbu vada klases audzinātājs/a vai klases latviešu valodas priekšmeta skolotājs.
Darbs veicams 40 minūtēs. Ja klasē ir skolēni ar palēlinātu mācību darbību, skolotājs atļauj šiem skolēniem iesākto darbu  turpināt un pabeigt.

Pirms darba vēlams skolēnus uzmundrināt un aicināt viņus doties kopā ar Pūci interesantos piedzīvojumos. Tad skolotājs izdala darba lapas un ļauj skolēniem tās aplūkot. Pēc tam skolēni uzraksta savu vārdu un uzvārdu. Tikai tad skolotājs paziņo par darba sākumu.

Darbu sāk ar klausīšanās uzdevumu. Skolotājs lasa M.Stārastes stāstu “Tince grib mācīties” (ja nepieciešams, var lasīt divas reizes).


Izskaidrot bērniem, ko nozīmē vārds “tēls”.

Margarita Stāraste

Tince grib mācīties.

Sandra iet skolā, bet rotaļlietas paliek mājās. Lellei Tincei garlaicīgi – apnicis tā sēdēt un neko nedarīt.
· Es arī gribu mācīties! – viņa saka citām lellēm.

Bet tās – neko. Tikai Tince zina, ko iesākt.


Pēc laiciņa Tince piebaksta lellītei Lulliņai:

· Vai zini, iesim arī mēs uz skolu! Tur mācīsimies lasīt, rakstīt, rēķināt un būsim tikpat gudras kā Sandra.


Bet Lulliņa negrib.


Ko lai dara, ja nav ceļabiedru, tad Tince ies viena. Viņa paņem ābeci, ko Sandra izgatavojusi, atvadās no visiem un iziet pa durvīm.


Te viņai pretī nāk vista ar gaili.

· Es eju uz leļļu skolu! – Tince tiem stāsta.

· Ko, ko? Ko, ko? – gailis jautā. – Kas par skolu, ko?

· Kā, kā? Kā, kā? – vista vaicā.  – Kāda skola, kā?


Garām plezno balta pīle.
· Pēkš, pēkš! – viņa saka. – Kāpēc uz skolu? Nāc, man līdzi! Līcītī lieliska peldēšana. Pēkš!


Bet Tince grib uz skolu, grib mācīties. Celiņš aizved sakņu dārzā. Redīss izbāž galviņu no zemes, zirnīši atver pākstis, un dille pagriež cekulu – kurp tad lelle?

· Eju meklēt leļļu skolu! – Tince atkal saka.


Arī gurķis, saulītē izlaidies, domā tāpat, ka vislabāk tepat dobītē – paslinkot, pagurķoties.


Kartupelis aicina Tinci pie sevis vagā. Re, kur ērta un mīksta vietiņa! Te varētu labi ieaugt zemē.

· Ko? Ieaugt zemē? To nu gan ne! – Tince manās ārā no sakņu dārza un steidz tik uz priekšu.

Skolēniem jāievelk X pie pareizās atbildes 1.uzdevumā, atkarībā no apgalvojuma patiesuma. Skolotāja lasa apgalvojumus:

1. Tince ir maza meitenīte.

2. Tince skolā grib iemācīties lasīt, rakstīt un rēķināt.

3. Tince ceļā uz skolu paņem līdzi skolas somu.

4. Neviens no satiktajiem draugiem Tincei negrib doties līdzi uz skolu.
Pēc šī uzdevuma izpildes skolēni darbu turpina patstāvīgi. Skolotājs darba procesā neiejaucas.  Ja kāds no skolēniem kaut ko neizprot, skolotājs pieiet pie skolēna un noskaidro problēmu. Atkarībā no situācijas, skolotājs vai nu palīdz, vai arī palīdzību noraida.
Darba labošanas un vērtēšanas tabula.

LATVIEŠU VALODA                         
	Uzdevums
	Kritēriji
	Maksimālais punktu skaits

	0
	Skolēns prot uzrakstīt savu vārdu un uzvārdu:
- pareizi uzrakstīts vārds – 1 p.

- pareizi uzrakstīts uzvārds – 1 p.


	2

	1. 
	Prot dzirdētajā tekstā uztvert nepieciešamo informāciju:
 - par katru pareizi atzīmētu apgalvojumu – 1 p.


	4

	2.
	Prot dzirdētajā tekstā uztvert informāciju, saistīt dzirdēto ar redzamo:
- par katru pareizi apvilktu zīmējumu – 1 p.


	4

	3.
	Prot diferencēt skaņu vārdā:
- par pareizi nosauktu skaņu un ierakstītu burtu vārdā – 1p.
	5

	4. 
	Izprot skaņas un burta saikni: nosaka pēc kārtas vārdā ietilpstošās skaņas, ieraksta zināmos burtus:
- par katru pareizi uzrakstītu vārdu – 1.p.


	4

	5.
	Prot no zilbēm veidot vārdus:
- par katru pareizu vārdu – 1 p.


	6

	6.
	Prot “drukāt” burtus:
- par katru gramatiski pareizi uzrakstītu vārdu – 1 p.


	6

	
	KOPĀ
	31


2.diena – matemātika.
Darbs veicams 40 minūtēs.

Skolotājs uzmundrina bērnus, noskaņo viņus darbam. Izdala 2.dienas darba lapas. Skolēni uzraksta savu vārdu un uzvārdu.

Darba labošanas un vērtēšanas tabula.

	Uzdevums 
	Kritēriji 
	Maksimālais punktu skaits

	1.
	Prot skaitīt 10 apjomā.
- par katru pareizi veiktu darbību 1 p.


	6

	2.
	Prot salīdzināt pēc lieluma. Pazīst krāsas.
 - par katru pareizi noteiktu lielumu un krāsu – 1 p.


	2

	3.
	Prot apzīmēt skaitu ar ciparu. Prot aprēķināt summas 10 apjomā.
- par izteiksmē pareizi uzrakstītiem diviem saskaitāmajiem – 1 p.

- par katru pareizi aprēķinātu summu – 1 p.


	12

	4.
	Prot salīdzināt skaitļus.
- par katru pareizi veiktu darbību  - 1 p.


	6

	5.
	Prot noteikt skaitļa kaimiņus.
- par katru pareizi uzrakstītu skaitli – 1 p.


	4

	6.
	Prot skaitīt no 1 – 20 uz priekšu un atpakaļ.
- par katru pareizi ierakstītu skaitli – 1 p.

	12

	7.
	Prot atpazīt ģeometriskas figūras.
- par katru pareizi noteiktu un izkrāsotu kvadrātu – 1 p.


	3

	
	KOPĀ
	45


Darba izvērtējums.

Vērtēšanas skala (latviešu valoda):
	Līmenis
	Zems
	Pietiekams
	Optimāls
	Augsts

	punkti
	0 - 10
	11 - 18
	19 - 26
	27 - 31


Vērtēšanas skala (matemātika):

	Līmenis
	Zems
	Pietiekams
	Optimāls
	Augsts

	punkti
	0 - 15
	16 - 27
	28 - 38
	39 - 45


Līmeņu sadalījums

	Saņemtais līmenis
	augsts
	optimāls
	pietiekams
	zems

	Skolēnu skaits (skolas 1.klasē kopā)
	
	
	
	

	Mācību iestāde, kura ir sagatavojusi skolēnu (nosaukums, skolēnu skaits)
	
	
	
	


Secinājumi:

Priekšlikumi pirmsskolas  pedagogiem:

Izvērtējumu veica:_____________________ ______(skolotāja vārds, uzvārds)
Rezultātu apkopojuma tabulu (Excel tabulā) un darba izvērtējumu elektroniski iesūtīt līdz 10.oktobrim, Tukuma novada sākumskolas MA vadītājai I.Ķēniņai (skola rezultātu apkopojumus veic visām skolas 1.klasēm kopā): ilzek25@inbox.lv
Paldies!
